Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: A rádiózásról és televíziózásról szóló 1996. évi I. törvényben kitűzött öt országos rádió, három földi és két
Paragraph Index: 1100

5. Részvétel a globális folyamatokban, multilaterális nemzetközi együttműködés 5.1. Az EU csatlakozás hírközlési és informatikai feladatai Az 1997-ben megkezdett munka folytatásaként végrehajtandó az európai uniós csatlakozás távközlési, postai és informatikai feltételeinek, direktíváinak áttekintése, e területek kívánatos mutatóinak kidolgozása, az EU kormányzati hálózatára (IDA), illetve egyéb hálózatokra (pl. kutató hálózatra) való rácsatlakozás, az európai pénzforgalmi elszámoló rendszerhez (TARGET) való csatlakozás, a munkaerő szabad áramlásával kapcsolatos EURES programhoz való csatlakozás, a kiemelt fontosságú informatikai projektek megvalósításában való részvétel (pl. elektronikus kereskedelem feltételeinek megteremtése. Végrehajtandó továbbá az információ- és távközléstechnológiai (ICT) vonatkozású közös EU kutatási programok monitorozása, illetve a programszintű részvétel lehetőségének megteremtése. Az V. Kutatási és Technoló- 1998/42. szám gia Fejlesztési Keretprogram kidolgozását figyelemmel kell kísérni, és a bekapcsolódást a hazai K+F politika megfelelő alakításával kell elősegíteni. 5.2. Az EU Információs Társadalom Fórumával kapcsolatos feladatok. Az EU Információs Társadalom Fórumának működéséből adódó feladatok sorában véglegesíteni kell az ország informatikai stratégiájának szövegét, ki kell dolgozni a stratégiák megvalósítását követő generikus és sajátos statisztikai mutatók és azok nyomon követésének rendszerét. PHARE támogatást kell kérni az információs társadalom érdekében megfogalmazott stratégiák hazai stratégiákba történő integrálásához. 5.3. A világ informatikai stratégiáinak hasznosítása Össze kell gyűjteni, figyelemmel kísérni és elemezni a Globális Információs Társadalom kidolgozásában aktívan részt vevő államok stratégiáit. Az analízis eredményeit hasznosítani kell a nemzetközi gazdasági kooperációban, illetve a hazai prioritások megvalósításában. Ebben a munkában támaszkodni kell az OMFB szakmai irányításával működő magyar TéT (tudományos és technológiai) attasék hálózatára, valamint a kormányközi TéT egyezményekre. 5.4. Az OECD együttműködés hírközlési és informatikai vetülete A Hírközlési Stratégia alkalmazásánál figyelembe kell venni az OECD-nek a magyar hírközlésről 1996-ban készített országtanulmányában foglalt ajánlásokat. Részt kell venni az OECD Informatikai, Kommunikációs és a Számítástechnikai Bizottságának (ICCP) és munkacsoportjainak munkájában és egyes, a hazai információs társadalom építése szempontjából kiemelt prioritású OECD projektek (dokumentumok, felmérések stb.) kidolgozásában, illetve megvalósításában. Melléklet A hírközlés fejlesztésének forrásigénye A 418—420 és 428—430 MHz sávrészben működő rádióberendezések kivonása a polgári TETRA bevezetése céljából 0,03 A TETRA rendszerre meghirdetett árverés nyertese Polgári rádiórelék kivonása a DCS 1800 sávjából 0,1 A DCS 1800 rendszerre kiírt pályázat nyertesei

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes